NaiveNeuron/SloPal huggingface dataset:
P. Miššík, poslanec: (2009-10-22):
Pánovi poslancovi Haleckému. Pán poslanec, pani poslankyňa Gibalová je taká istá poslankyňa, ako ste vy. To znamená, má zákonodarnú iniciatívu a túto má len tento parlament, vláda Slovenskej republiky a výbory tohto parlamentu, teda zákonodarnú iniciatívu nemá žiadny súd, nemá nikto iný, toto je naše výsostné právo. A ak dovolíte, je aj mojím, aj kohokoľvek v tejto republike, každého občana, výsostným právom komentovať čokoľvek, aj keď musím podotknúť, že ani jedným slovom v rozprave som nenapádal konkrétne rozhodnutie Ústavného súdu. Hovoril som o konaní pred ním, hovoril som o počtoch, ktoré rozhodujú, hovoril som o Ústave Slovenskej republiky a naozaj, o dobrej viere v to, že sa nám podarí upraviť podmienky konania a podarí upraviť všetko na Ústavnom súde tak, aby bol ešte nezávislejší, nestrannejší, aby rozhodoval spravodlivo a dobre. To je naším cieľom. Ďakujem pekne.
Gyimesi, György, poslanec NR SR (2021-12-08):
Vážený pán predseda, dajte, prosím, hlasovať o návrhu uznesenia, tak ako je uvedené v prílohe spoločnej správy.
Lackovič, Marek, poslanec NR SR (2024-06-20):
Ďakujem veľmi pekne, pán predsedajúci. Viete, pán minister, ja by som vám toto všetko aj veril, keby sa nestalo to, že potom, ako ste a vaši kolegovia tvrdili, že ste sa stretli aj s primátorom Frankfurtu, tak primátor Frankfurtu, sám primátor pre niekoľko nezávislých zdrojov takéto stretnutia poprel. Čiže mne sa tu javí, že buď klame potom magistrát mesta Frankfurt nad Mohanom, alebo niektorí predstavitelia vládnej koalície. A tu, keď mám byť úprimný a mám si vybrať, tak si nemyslím, že klame pán primátor Frankfurtu nad Mohanom. To je ten problém, na ktorý som sa pýtal, na ktorý ste neodpovedali. Ďakujem.
Baláž, Vladimír, poslanec NR SR (2015-04-24):
Predražené nákupy sú problémom tu už dlhé roky. A na ten výpočet, bol celkom zaujímavý, ale čo to má spoločné s ministrom Čislákom, teda neviem, pravdupovediac. Minister Čislák pri svojom nástupe do funkcie povedal, že bude benchmarkovať ceny a tak ďalej atď., môžme ho potom, sa o tom rozprávať, keď prejde určitý čas. No proste teraz toto tu spomínať, to je proste, to je len zlé. Vrátim sa ešte k tým jednotlivým cenám prístrojov, lebo to je extrémne jednoduché hádzať tu rôzne ceny len tak, že to je ten istý prístroj, tak isto, to sme si zistili atď. Bohužiaľ, aj pri všetkej tvojej poctivosti musím povedať, že podľa mňa neni sú to face to face porovnania. My nevieme, čo vlastne porovnávame. Za to, že sa niekde napíše 64-riadkové alebo 128-riadkové CT, to neznamená, že sú to rovnaké cétečká, preboha živého! Ďalej. Aké DPH sú v Čechách a aké sú u nás, aké sú DPH alebo aké je DPH v Čechách na softvérové vybavenie, alebo bolo, a na hardvérové vybavenie. Ako v Čechách, samozrejme, keďže na softvér bolo nižšie DPH, sa snažili pretláčať celú tú cenu do tejto roviny, aký je tam, aké je tam, sú tam stavebné úpravy a tak ďalej atď. Keď sme to my ešte, keď som riaditeľoval v nemocnici, sa snažili porovnávať, aby sme sa dostali k týmto informáciám, presne sme prechádzali celé verejné obstarávanie, ktoré bolo urobené aj v Havlíčkovom Brode, aj v Uhorskom Hradišti, a k týmto jednotlivým, bohužiaľ, a k týmto veciam sa nedá dostať z ich stránky. Ďalej. Aká je technická kvalifikácia, to som povedal. Aké sú kvalitné podmienky toho jednotlivého uchádzača alebo toho, kto chce nakupovať? Je predsa absolútny rozdiel, keď kúpite nejaký prístroj s tým, že platíte cash, a je úplne iný rozdiel, keď platíte bez akontácie 4 roky. To sú proste, niekde sa tie peniaze musia zohnať.
Glváč, Martin, podpredseda NR SR (2019-03-28):
Ďakujem. Ešte máme dve a pol, dve minúty. Ďalšia otázka je od poslanca Želiezku, je v sále, a znie: „Vážený pán predseda, vlády uplynulý týždeň rokovala vláda v okresoch Gelnica a Svidník. Ako hodnotíte toto výjazdové rokovanie vlády?“ Nech sa páči, pán premiér.
Matovič, Igor, poslanec NR SR (2014-11-08):
Pán premiér, budem vás citovať: „Opozícia, neviete, ako zaujať pred komunálnymi voľbami? Vychádzate z cviku. Chýba vám invenčnosť.“ A, pán premiér, vám nechýba? Okradnúť chudákov chorých ľudí o milión eur, tých, ktorí si do nemocnice musia nosiť toaletný papier, lebo im ho nedáte, vy, čo ste ľuďom dali zdravotníctvo zadarmo, tak to teda je invenčnosť. A teda nevychádzate z cviku. A zároveň by som sa chcel opýtať, či ste náhodou nezabudli na pána Pašku, v celom tom dlhom vystúpení ani raz týchto päť písmen nezaznelo. A ja si myslím, že dnes je tu dosť kľúčový. Prečo ste zabudli na SPP, prečo ste zabudli na mnohé ďalšie veci, ktoré vám potom pripomeniem, keď ešte vystúpim? A zrejme je to preto, lebo jednoducho sú vám nepríjemné. Spustili ste tu spŕšku slov, spŕšku káuz a kauzičiek predošlej vlády, ktoré, samozrejme, aj mňa mnohé mrzia. A nech som robil, čo som robil, rátal som, rátal som, rátal som čísla, ktoré ste spomínali, a nenarátal som ani 100 mil. eur. Ale ja som vám osobne vyčítal iba štyri kauzy, z ktorých ani jedna nešla pod 2 mld. Tak vyskúšajme si základnú matematiku. Dve miliardy delené 100 mil. je 20-krát pri každej jednej kauze z tých štyroch, ktoré som vám vymenoval. Čiže môžete tu vymenovať aj tisíc káuz, ale keď dokopy to bude 100 mil., tak stále to bude iba zlomok, 1 % z toho, čo som ja vám vymenoval (štyri kauzy). Takže pripadalo mi to tak trošičku ako na detskom ihrisku, že keď teda chlapec ukradne druhému auto, tak hovorí na toho druhého: „Ale on mi chcel ukradnúť to auto. A on mi kopol do nohy. A on mi zbúral pieskový hrad. Takto, pán premiér, ste tu vystupovali. Jasne, ja nie som rád, že aj vláda, ktorej súčasťou koalície som bol ja, páchala nejaké veci. Ale bol to len zlomok z toho, čo robíte vy.
P. Pelegrini, poslanec: (2007-12-11):
Budeme teda najprv hlasovať, pán podpredseda, o bodoch 1, 2, 3, 4, 5, 6, 7, 9, 10, 11, 13, 14, 18, 19, 20, 21, 23, 24, 25, 27, 28, 29, 30 a 31 spoločnej správy spoločne s odporúčaním gestorského výboru schváliť ich.
Viskupič, Marián, poslanec NR SR (2022-10-21):
Ďakujem pekne za slovo, pán predsedajúci. Nestihol som sa prihlásiť do rozpravy, tak aspoň takto chvíľku. Nejdem k celému zákonu. Myslím si, že tiež, že je pozitívny a pomáha. Je tu jedna vec, vlastne v § 4 sa v ods. 4 pripája táto veta: „Príjmy získané za poskytnutie týchto služieb môže horská služba použiť na úhradu nákladov spojených so záchrannou činnosťou a s obstaraním materiálno-technického vybavenia, jeho údržbou a prevádzkovaním, súvisiaceho so záchrannou činnosťou.“ Takto, ono to je akože že jasné, super, majú nejaké príjmy, zabezpečujú nejaké športové podujatia, tie peniaze si môžu použiť na to. Ako ten taký prvý pohľad je okej, len ak by sme sa takto pozreli, že vlastne každá organizácia, ktorá má schopnosť získavať nejaké príjmy a natiahli to napríklad aj že priamo, ja neviem, na nejakú daň na čokoľvek a vlastne len ich bude používať, tak sa dostaneme do problému, že teda tie odvetvia, ktoré len spotrebovávajú verejné zdroje, by vlastne boli bez zdrojov. Čiže toto je taký že tento... oproti tomu veľkému pohľadu na štát, že teda daň je neurčitá platba, ktorá sa potom následne rozdeľuje, toto je trošku problém. Takže len chcel som na toto, na toto upozorniť. No, ďakujem pekne.
Jurinová, Erika, podpredsedníčka NR SR (2012-07-03):
Ďakujem. Prerušujem rokovanie o tomto bode programu. Ďalším bodom programu je prvé čítanie o návrhu poslanca Národnej rady Slovenskej republiky Martina Chrena na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov a o zmene a doplnení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších prepisov . Návrh zákona má tlač 98. Návrh na jeho pridelenie na prerokovanie výborom je v rozhodnutí č. 84. Dávam slovo poslancovi Martinovi Chrenovi, aby návrh zákona uviedol. Nech sa páči.
Hrnčiar, Andrej, podpredseda NR SR (2018-02-06):
Pán poslanec Poliačik, reakcia na faktickú.
Grendel, Gábor, podpredseda NR SR (2023-03-21):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či okrem pána navrhovateľa sa chce niekto do rozpravy prihlásiť ústne. Konštatujem, že nikto. Končím možnosť prihlásiť sa ústne do rozpravy. Nech sa páči, pán poslanec Beluský, máte slovo.
M. Číž, podpredseda NR SR: (2007-10-26):
Slovo má pani podpredsedníčka Belousovová.
Bugár, Béla, podpredseda NR SR (2011-03-30):
Poslanec Rafaj, nech sa páči.
Danko, Andrej, predseda NR SR (2018-02-14):
Ďakujem. Otváram všeobecnú rozpravu. Do rozpravy som dostal dve písomné prihlášky, pán Farkašovský a pani poslankyňa Petrík. Prvá je prihlásená pani navrhovateľka, nech sa páči.
Kollár, Boris, predseda NR SR (2021-05-06):
Ďakujem pekne. Myslím, že máte absolútnu pravdu, ale nielen v tom, ale v mene štyroch poslaneckých klubov zvolávam hneď po, po hlasovaní grémium a musíme sa dohodnúť, že takýmto spôsobom nemôžeme viesť schôdzu, lebo je v tom chaos, prepadávajú veci. Za chvíľku by sme mali, nemali o čom hlasovať, takže máte v tomto pravdu. Toto je jedna z možností, ale určite treba na grémiu o postupe ďalšom schôdze hovoriť. Takže hneď po hlasovaní zvolávame poslanecké, teda, pardon, áno, grémium. Nech sa páči, s procedurálnym návrhom vystúpi pán poslanec Fico, nech sa páči, pán poslanec, máte slovo.
Bužo, Lukáš, poslanec NR SR (2023-12-14):
Ďakujem za slovo. Tiež sa chcem poďakovať pani poslankyni za vytrvalosť a za to, že ako posledná zhrnula opäť to, čo sa ide urobiť. A vrátim sa opäť k rodinám. Nehovoríme to len tak, vnímame, že na Slovensku mladé rodiny potrebujú pomoc. Vy však v priemere štvorčlennú rodinu idete obrať o tisíc euro, a to na rôznych poplatkoch, zvýšených daniach či zdravotných odvodoch. Je to likvidačné pre tieto rodiny. Taká štvorčlenná rodina za tisíc euro by si mohla buď niečo opraviť, kúpiť, ísť na dovolenku. Tisíc euro neni veľa a neni to ani málo. Veľa ľudí na východnom Slovensku nemá mesačný plat takýto, hoci priemer na Slovensku je iný, ale realita je tiež iná. Neviem si predstaviť tých ľudí od 1. 4. na tých úradoch, na poštách pri tých poplatkoch, keď úradníci alebo tí, ktorí vymáhajú tieto poplatky im povedia sumu, až vtedy, až vtedy si uvedomia, čo vlastne táto vláda im dala, aký, aký darček im dala. Čiže, ľudia, vyzývame vás, nenechajte sa okradnúť, nenechajte túto vládu, aby, aby zničila tento štát, a pridajte sa, pridajte sa k týmto protestom, pridajte sa k tomu, aby sme povedali hlasné nie Pellegrinimu, Ficovi a Dankovi, tým, ktorí vedú túto vládu, tento parlament, túto koalíciu, ktorá ide likvidovať rodiny.
Simon, Zsolt, poslanec NR SR (2016-11-23):
Ďakujem pekne. Vážený pán minister, ja sa neskĺznem do roviny, aby som bol osobný a išiel do tej roviny, kam ste sa znížili vy. Ale dovoľte, aby som sa vám poďakoval. Poďakoval za to, že ste nabrali odvahu, lebo to nie je často vidieť ministrov tejto vlády, že sa postavia za pult a reagujú. Som rád, že ste nabrali túto odvahu a ja môžem na vás vo faktickej pripomienke reagovať. Chcem len povedať, že v roku 2004, keď som sedel v tej vláde a sme zaviedli nulové zdanenie dividend, tak sme povedali, že to, čo sa týkalo roku 2003, zostane nedotknuteľné. To, čo ja kritizujem dnes, je to, že vy hovoríte, že tie dividendy, ktoré sa nevyplatili, ktoré sa dodnes, keď vyplácajú, zaplatia 25 %..., 19, resp. 25 % daň, tam im hovoríte, že stačí, keď zaplatia 7. S tým mám problém, lebo pred rokom 2003 zarobili najviac privatizéri. A len na margo chcem povedať, nikdy som účastníkom privatizácie nebol. Dovoľte preto, aby som sa aj poďakoval za to, že ste povedali, že nemáte s tým problém, a ja dúfam, že vládna koalícia prejaví svoj názor a stotožní sa s tým, čo povedal minister financií, že nemá s tým problém, aby dividendy nevyplatené spred roku 2003 zostali zachované spôsobu a výške zdaňovania tak ako doteraz. To znamená, že Mečiar, pre mňa je to pozitívna správa, ak sa to prejaví aj pri konečnom hlasovaní, že Mečiarovi privatizéri nebudú mať 18 % zľavu, a to, čo budete robiť do budúcna, že znížite na 7 %, to som nekritizoval, je to vaše legitímne právo ako vlády, ktorá tu je, dať takýto návrh a zahlasovať zaň, to, že ja s tým mám... (Prerušenie vystúpenia časomerom.)
B. Bugár, podpredseda NR SR: (2003-01-14):
(Hlasovanie.) Prítomných je 120 poslancov, za návrh 105, proti 1, zdržalo sa 14 poslancov. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Ďakujem, pán minister. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. Vládny návrh zákona ste dostali ako tlač 115, návrh na jeho pridelenie na prerokovanie výborom máte v rozhodnutí č. 95. Prosím teraz znovu pána podpredsedu vlády a ministra spravodlivosti, aby tento návrh zákona uviedol.
Blanár, Juraj, podpredseda NR SR (2022-10-06):
Ďakujem, pán spravodajca. Otváram všeobecnú rozpravu, do ktorej som obdržal jednu písomnú prihlášku od pána poslanca Martina Beluského, ktorému udeľujem slovo. A potom dám možnosť prihlásiť sa ústne do rozpravy.
Sulík, Richard, poslanec NR SR (2013-02-12):
Ďakujem pekne, pán predseda. Dovolím si len pripomenúť vaše osobné slová, váš osobný prísľub, že pravidlo, podľa ktorého môže aj jeden poslanecký klub navrhnúť doplnenie programu, nebude zneužívané, takto ste to prisľúbili na začiatku tohto volebného obdobia a chcem vám pripomenúť, že toto považujem za hrubé zneužitie, keď v s krátenom legislatívnom konaní dôjdete s takýmto návrhom. Ďakujem.
Kaník, Ľudovít, poslanec NR SR (2014-03-19):
Takže len krátka reakcia na predsedu Národnej rady, ktorý povedal, že som nehovoril pravdu, že sa, nedošlo k dohode alebo, že sa nerokovalo s opozíciou o tých ústavných zmenách, ktoré zajtra budeme preberať. No, ja som hovoril, že nedošlo k dohode s opozíciou a tuto, naopak, došlo k dohode všetkých strán okrem MOST-u a napriek tomu tuto je neochota SMER-u podporiť tento ústavný návrh zákona. To je veľký rozdiel. My sme rokovali, dospeli k zhode v tej oblasti, ktorá je obsiahnutá v zákone. V tých, čo sme nedospeli k zhode, to sme do zákona nedali a SMER to ignoruje a tvári sa, že niečo nie je naplnené. A tu nedospel k dohode pri návrhoch na ústavnú zmenu, ktorá sa zajtra bude prerokovávať. Len oznámil aj ostatným, kde boli ostatné opozičné strany, keď sa napríklad dohodol pán Paška s Pavlom Hrušovským, že spoja ústavné zmeny v justícii a v rodine. Nikde. Takže to je diametrálne rozdielny prístup a ja hovorím len, keď tu má byť férová hra a keď SMER si nechce šliapať po jazyku a klamať ľudí, tak jednoducho by mal návrh na ústavnú ochranu druhého piliera jednoznačne podporiť.
Hrnčiar, Andrej, podpredseda NR SR (2017-09-12):
Pán poslanec Blanár.
Blanár, Juraj, podpredseda NR SR (2023-02-17):
Pán poslanec Suja chce reagovať faktickou poznámkou na vaše vystúpenie. Nech sa páči.
Sulík, Richard, predseda NR SR (2011-02-08):
Prosím, hlasujte teraz. (Hlasovanie.) Z prítomných 150 poslancov hlasovalo 78 za, 71 proti, 1 nehlasoval. Schválili sme vládny návrh novely zákona č. 572/2004 Z. z. o obchodovaní s emisnými kvótami. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a ktorým sa mení a dopĺňa zákon č. 145/1995 Z. z. o správnych poplatkoch. Poprosím spravodajcu pána poslanca Hladkého, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 191.)
Grendel, Gábor, podpredseda NR SR (2021-11-11):
(Hlasovanie.) Prítomných 136 poslancov, za 38, proti 48, zdržalo sa 48, nehlasovali 2. Tento pozmeňujúci návrh sme neschválili.
Glváč, Martin, podpredseda NR SR (2018-05-16):
Pani poslankyňa Blahová.
Brocka, Július, poslanec NR SR (2015-03-18):
Ďakujem pekne, pán kolega, za podporu nášho návrhu. Samozrejme, podmienkou na to, aby sme ho mohli dopĺňať, vylepšovať, je, že prejde do druhého čítania. Mne je len ľúto, že z vášho klubu je tu veľa poslancov, ale tí, ktorí sú v tejto chvíli rozhodujúci, tu nevidím, až dvoch, pardon. Takže do druhého čítania. Ale na ten návrh, na ten návrh, že keď by sa narodili naraz dve alebo tri deti, tak by to malo byť dva-tri týždne naviac, chcem povedať, že formy podpory rodín s deťmi sú rôzne, a napríklad aj tie naše návrhy, ktoré budú nasledovať, tam obsahom týchto návrhov sú práve ďalšie formy pomoci rodinám s deťmi. Môžeme priamo, nepriamo podporovať, ja si myslím, že v prípade, keď sa narodí viac detí, dve-tri, tak možno by väčšou pomocou pre takú rodinu bolo, keby napríklad na nejaký čas dostali profesionálnu opatrovateľku k tej mamičke na náklady štátu, a synergickým efektom by mohlo byť dokonca aj zníženie nezamestnanosti. Je veľa ľudí, ktorí sú odborníci, absolventi sociálnej práce a nemajú prácu, zaplatenú prácu, a keby sme napríklad rozšírili možnosti a služby, ktoré rodiny s deťmi potrebujú, to nie sú len materské škôlky, to sú rôzne iné situácie, ktoré sú potrebné, na ktoré sú zdroje, že to aj spoločnosť alebo štát vie zaplatiť, len musí byť väčšinová vôľa rodinám s deťmi viac pomáhať.
Vaľová, Jana, poslankyňa NR SR (2024-05-15):
Ďakujem veľmi pekne. Pani kolegyňa, viete, ja už v tom parlamente sedím dlho. Možno vymažete mladým pamäť z Facebookov, ale mne ju nevymažete. Tak ako pravica a liberálna časť spektra politického politizovala voľbu riaditeľa, to sa, to sa skutočne nikomu nepodarilo. Však veď pani Radičová ako prvá zmenila, že parlament, čiže garnitúra, ktorá je pri vláde, volí riaditeľa. Ďalšia vec. Vy viete, ako sa volil predtým riaditeľ minulé štyri roky? No ja som bola na tom, aj na tom vypočutí. Veď už ste dávno chceli urobiť zbor voliteľov, kde by pätnásti volili riaditeľa a keď sa vám to nepodarilo, tak pri bývalej voľbe riaditeľa pána Machaja ste si vymysleli teda odbornú expertnú komisiu, ktorá mala normálne také právo, ako mali poslanci. A viete, keď sme sa pýtali, kto je tá odborná expertná komisia, tak nám nikto nevedel povedať, kto to je, kto ich kreoval. A boli tam takí ľudia, ako bol pán Fejér, novinár, proti korupcii v občianskom združení bol, točil politické filmy. Keď sme sa pýtali, odkiaľ. Ja som sa pýtala novinárov: vy ste si ho tam dali za novinársku obec? Ani jeden novinár nevedel, že tam je. Potom tam bol pán Godarský, ktorý mal dvadsaťsedem rokov, aktivista NEMO 98, ktorý hodnotil na Slovensku hoaxy. Dvadsaťsedemročný chlapec hodnotil hoaxy. A Denník N vopred napísal, že riaditeľom bude terajší riaditeľ RTVS. Prosím vás pekne, o čom vy rozprávate? O akom politizovaní? Veď to tak nikto nespolitizoval voľbu riaditeľa, ako ste to urobili vy a celú RTVS. Ďalej rozprávate, že my vlastne chceme maďarský a aký to? Bieloruský vzor. No ja nevidím na balkóne Maďarov ani Bielorusov, aby nás kontrolovali. To ste povedali vy, to sú vaše slová. Ste povedali, že americká ambasáda a anglická ambasáda nás prišla kontrolovať. Neviem, či dochádzku alebo čo rozprávame. Aj na to by ste mi mohla odpovedať, aby ľudia vedeli, čo nás kontrolujú, lebo ja som ešte nezažila kontrolu iného... (Prerušenie vystúpenia časomerom. Potlesk.)
Pellegrini, Peter, predseda NR SR (2015-12-04):
Pán poslanec Lipšic s reakciou na faktické poznámky.
Žiga, Peter, podpredseda NR SR (2023-11-14):
V rámci rozpravy za poslanecké kluby vystúpi Igor Matovič. (Rečník sa obrátil na predsedajúceho a komunikuje mimo mikrofónu.) Sedia členovia vlády v rámci pléna, keď chcete vyslovene, aby si tam niekto sadol, určite to zabezpečím. Poprosím, aby ste zapli mikrofón pánovi Matovičovi.
Mazurek, Milan, poslanec NR SR (2023-02-09):
Pán kolega, ja sa priznám, že ja som úplne užasnutý, keď vidím, aké neuveriteľné návrhy tu náhle do tohto pléna môžu prichádzať zo strany zvyškov tejto bývalej odvolanej vládnej koalície, a že tak ako vy ste tu predviedli tú dosť vysokú mieru sebareflexie, že tri roky sa tu úplne šliapalo po nejakých pravidlách, čo sa večer Igorovi prisnilo, to ráno parlament schvaľoval s dopadmi na celú spoločnosť, nehovoriac len o podnikateľskom prostredí, ale dochádzalo ku neuveriteľným veciam a nápadom, ktoré museli byť za každú cenu schválené bez ohľadu na to, kto sa k tomu ako postaví, koho sa to dotkne a na koho to bude mať zásadný vplyv. No a práve dnes je ten čas, kedy zrazu poslanci, ktorí doteraz bez hanby po všetkých týchto právach ľudí na Slovensku šliapali, prichádzajú s tým, že je dobré zadefinovať si pravidlá. Zadefinovať si pravidlá v otázkach skráteného legislatívneho konania a hovoria nám to tí istí ľudia, ktorí obhajovali metódu skráteného legislatívneho konania v prípade pozmeňujúceho návrhu uprostred núdzového stavu, ktorým dokázali meniť ústavu. Takisto hovoríme o tom, že by tu mali byť pravidlá pre to, kedy by mal do účinnosti vstúpiť zákon, ktorý sa dotýka negatívne, pozitívne, akokoľvek si to kto vyhodnotí, podnikateľského prostredia. Ja sa priznám, naozaj žasnem, pretože to, čo nám tu bolo celý čas vysvetľované, že nie je možné, zrazu možné je. Zrazu tu prichádza táto legislatívna iniciatíva, zrazu sa tu o nej otvorene debatuje a ja sa už len ako opozičný poslanec teším, kde to skončí, čo všetko sa tu navrhne, koľko miliárd ešte do volieb rozdáme, koľko vecí sa tu ešte príde a s akými neuveriteľnými prekvapeniami sa ešte budeme stretávať.
Zmajkovičová, Renáta, podpredsedníčka NR SR (2013-01-31):
Pani poslankyňa Vášáryová teraz vystúpi v rozprave, nech sa páči.
Brocka, Július, poslanec NR SR (2010-12-16):
Vážený pán podpredseda Národnej rady, dámy a páni, vážený pán minister, ja si osvojujem návrh uznesenia, ktorý predniesol pán poslanec Dostál. Mne sa páči a súhlasím s ním. Naozaj by sme mohli zobrať na vedomie, že predchádzajúca vláda Roberta Fica nesplnila svoj sľub, že diaľnica bude do Košíc do roku 2010, aj tú druhú časť, v ktorej konštatujeme, že PPP projekty, tak ako ich pripravila predchádzajúca vláda, boli maximálne nevýhodné pre Slovensko. Ale dovoľte, aby som pokračoval v niektorých reakciách aj na vystúpenia mojich predrečníkov, keďže sa niekoľko ráz opakovali, a nebudem hovoriť tak, ako som pôvodne zamýšľal. Viacerí predstavitelia opozície hovorili o tom, ako oni postavili 140 kilometrov diaľnic na rozdiel od vlády, ktorá má niekoľko mesiacov. Dámy a páni, aj minister, bývalý, Vážny či premiér Fico, alebo pán Blanár, z tých 140 kilometrov diaľnic 90 kilometrov vám pripravila predchádzajúca vláda. Vy ste nastúpili do rozbehnutého vlaku a len ste prestrihovali pásky pri ich dokončení. A práve v tom je medzi vami a nami rozdiel. Ak vyčítate ministrovi dopravy, ministrovi Figeľovi, že má v pláne dokončiť na budúci rok niekoľko kilometrov diaľnic, to je vizitka vašej práce. Vám Dzurinda pripravil a takmer dokončil 90 z tých 140. Vy ste zatiaľ pripravovali kšefty, kšefty na PPP projektoch, to bolo v prvom rade o kšeftoch. A to, že tí, ktorí o tie kšefty prišli, že reagujú a kúšu, hryzú, štekajú, to je pochopiteľné. Veď šlo o veľké miliardy. Mňa len mrzí, že vy, ktorí tu máte obhajovať a kontrolovať túto vládu, opozícia má posvätné právo kontrolovať vládu, aby neplytvala peniazmi daňových poplatníkov, tak vy tu obhajujete kšeftárov, vy tu obhajujete podvodníkov a zlodejov. Prosím vás, a to teraz k hodnoteniu, keď si dovolil pán poslanec Blanár pred chvíľou hodnotiť prácu ministra Figeľa a zabudol pritom hodnotiť svojho kolegu Vážneho, ktorý bol štyri roky ministrom. Páni, veď vy ste sa správali ako teroristi a okupanti, lebo oni kladú míny. Naozaj, keď opúšťajú územie, tak nakladú míny, ktoré vybuchujú a, samozrejme, komplikujú prácu tým, ktorí prídu po nich. A teraz sa vrátim k tomu známemu a častokrát opakovanému mýtnemu tendru. Váš minister babrák, že to tak musím povedať, nie že len pripravil krajinu o 6 mld. korún, ktoré musí Slovensko zaplatiť, lebo ste vybrali najdrahšieho, ale tí, ktorí boli vylúčení zo súťaže, tak dnes budú sa súdiť so Slovenskou republikou, lebo im už dala za pravdu aj Európska komisia. Naozaj, že boli neprávom vyradení zo súťaže a Slovensko možno bude ďalšie milióny, možno stovky miliónov platiť v medzinárodných arbitrážach. To je tá mína, ktorú tu nechal Vážny a musí za to platiť cenu minister Figeľ. Dámy a páni, vy nemáte morálne právo hodnotiť túto vládu, vy nemáte morálne právo hodnotiť ministra dopravy Figeľa. A mohol by som už aj skončiť. Myslím si, že to najpodstatnejšie, dámy a páni, som povedal. A ten návrh, opakujem, ktorý spomenul pán poslanec Dostál, tak ja si osvojujem ako návrh uznesenia pri tomto bode.
Poliačik, Martin, poslanec NR SR (2015-11-27):
Ďakujem pekne, pani predsedajúca. Dajte, prosím, hlasovať o tom, aby sme tento zákon podľa § 73 ods. 3 písm. c) prerokovali v druhom čítaní.
Mierna, Anna, poslankyňa NR SR (2021-12-09):
Ja takisto verím, že tento návrh zákona bude mať efekt pre našich občanov, že ich ochránime. A ja chcem poprosiť mojich kolegov, že aj ako členka finančného výboru si uvedomujem, že sa bavíme o financiách. Takisto mám na stole každý deň financie nášho mesta a je to veľmi dôležité. Ale chcem vám povedať, že za 400 rokov budú naše mená tam napísané. Už tie financie sa spomínať nebudú a našou prvoradou povinnosťou je ochraňovať zdravie a životy našich občanov. Takže toto aj v budúcnosti, keď sa budeme baviť vlastne o opatreniach, veľmi dôležité je, koľko to bude stáť, ale tá naša historická zodpovednosť je za to, ako ochránime občanov. Ďakujem pekne a budeme dnes hlasovať o 11.00 hod.
Lukáč, Jozef, poslanec NR SR (2022-02-15):
Pán predseda, dajte, prosím, hlasovať o tom, Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
R. Kaliňák, poslanec: (2003-01-14):
Pán predseda, poprosím vás, aby ste o tomto dali hlasovať.
Válek, Igor, poslanec NR SR (2023-12-07):
Ďakujem za slovo. Vážený pán predsedajúci, dovoľte, aby som ako určený spravodajca výboru predniesol správu výboru Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam, tlač 35. Predseda Národnej rady rozhodnutím č. 79 z 28. novembra 2023 pridelil návrh, tlač 35, na prerokovanie Výboru Národnej rady pre financie a rozpočet. Za gestorský výbor určil výbor pre financie a rozpočet. Uvedený výbor prerokoval predmetný návrh v stanovenom termíne. K predmetnému návrhu zaujal výbor toto stanovisko: Odporúčanie pre Národnú radu s návrhom vysloviť súhlas a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Z uznesenia výboru uvedených pod bodom II tejto správy nevyplynuli iné návrhy. Gestorský výbor na základe stanoviska výboru k návrhu, tlač 35, vyjadrených v uznesení uvedeného pod bodom II tejto správy odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas so Zmluvou medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Predmetná správa výboru, tlač 35a, bola schválená uznesením gestorského výboru č. 20 zo dňa 6. decembra 2023. Výbor určil poslanca Igora Váleka za spravodajcu výboru. Zároveň ho poveril predniesť správu na schôdzi Národnej rady, po druhé, navrhnúť Národnej rade postup pri hlasovaní. Návrh na uznesenie Národnej rady je prílohou tejto správy. Ďakujem, pán predsedajúci, skončil som, otvorte, prosím, rozpravu.
Jasaň, Viliam, poslanec NR SR (2012-11-28):
Pán predseda, dajte, prosím, hlasovať o návrhu zákona ako celku so stanoviskom gestorského výboru schváliť.
P. Paška, predseda NR SR: (2007-09-04):
Pani poslankyňa Tóthová, procedurálny návrh.
A. Belousovová, podpredsedníčka NR SR: (2009-11-05):
Nech sa páči, pani poslankyňa.
Pčolinský, Peter, podpredseda NR SR (2023-03-23):
Pán poslanec Urban.
Grendel, Gábor, podpredseda NR SR (2020-11-04):
Panie poslankyne, páni poslanci, vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či chce niekto z poslancov vystúpiť v rozprave. Pán poslanec Osuský ako jediný. Končím možnosť prihlásiť sa do rozpravy. A slovo má pán poslanec Osuský.
Bugár, Béla, podpredseda NR SR (2017-03-23):
Pán poslanec Poliačik.
Hrnčiar, Andrej, podpredseda NR SR (2017-06-15):
Ďakujem. Ešte kým prečítam ďalšiu otázku, dovoľte mi, aby som privítal študentov na balkóne, študentov zo Strednej priemyselnej školy z Myjavy. (Potlesk.) Ďalšiu otázku na pána predsedu vlády, tú ďalšiu otázku položil pán poslanec Dušan Bublavý: „Ako hodnotíte, pán predseda, vyjadrenie pána Sulíka na zotrvanie Slovenskej republiky v jadre Európskej únie?“
Kremský, Peter, poslanec NR SR (2023-05-18):
Ďakujem. No, kolega Cmorej, vždycky je to voľba v živote medzi peniazmi a poctivosťou, čiže ja si myslím, že aj v tomto prípade pre mňa by bola voľba jasná. Ja som poctivý človek a celý život sa tak snažím žiť a nepredal by som to za žiadne peniaze. Ani od nejakého dieťaťa, ktoré údajne mám, ale v skutočnosti nemám, takže myslím si, že tá dilema pre mňa by bola jasná, keď teda mám poradiť tebe a ďalším, ktorých by to zaujímalo. Myslím si, že, samozrejme, problémy vždy vznikajú, keď je niečo nové, vždycky sa to musí zabehať a vyčistiť a tak ďalej. Keď sa niečo robí, robia sa aj chyby. No robia sa chyby aj pri detských prídavkoch a asi by si nesúhlasil s tým, že by sme ich teraz chceli zastaviť alebo niekto by vyzval, že treba zastaviť vyplácanie detských príspevkov, lebo niektoré deti nedostali a niektoré dostali dvakrát omylom alebo ja neviem čo, niečo ďalšie, dôchodky. Aj pri dôchodkoch sa robia chyby. Čiže myslím si, že ako som spomínal, keď to bude dva-tri roky už zabehnuté, tak aj tie chyby sa vychytajú a tých ľudí, ktorí budú prekvapení, teda koľko detí majú, verím, že bude menej, možnože takto vzniknú aj nejaké nové priateľstvá, nové vzťahy, keď ľudia zistia, teda že možno že o niečom nevedeli. Aj to sa stáva, taký je život, čiže netreba z toho robiť zbytočnú politickú drámu, ale treba sa na tom zasmiať a povedať si jasne treba to... vychytať muchy a ideme ďalej. Myslím si, že je to skvelá myšlienka a nakoniec nie sme prvá krajina, kde takéto niečo robia, a myslím si, že je to výborný nápad.
Laurenčík, Milan, podpredseda NR SR (2021-06-24):
Pán poslanec, pokračujte.
V. Veteška, podpredseda NR SR: (2008-04-03):
Ale pán predseda parlamentu bol na 15. výročí Ústavného súdu v Košiciach, je na ceste späť, už len pár minút ho delí od príchodu sem, tak sa rozhodneme. Počkáme? Je všeobecný súhlas? (Reakcia z pléna.) Tak najskôr musíme dať hlasovať o procedurálnom návrhu pani poslankyne Sabolovej. (Reakcia z pléna.) Pardon, áno. Máte pravdu. Tých procedurálnych návrhov je tu teraz viacej. Pani poslankyňa Laššáková, nech sa páči.
Kamenický, Ladislav, poslanec NR SR (2013-10-17):
Dovoľte mi, aby som ako určený spravodajca predniesol spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony, v znení zákona č. 246/2012 Z. z., tlač 614, vo výboroch Národnej rady Slovenskej republiky v druhom čítaní. Výbor Národnej rady pre financie a rozpočet ako gestorský výbor podáva túto spoločnú správu výborov Národnej rady o prerokovaní vyššie uvedeného vládneho návrhu zákona: Národná rada uznesením č. 734 z 3. septembra 2013 pridelila vládny návrh zákona týmto výborom Národnej rady – výboru pre financie a rozpočet, ústavnoprávnemu výboru, Výboru Národnej rady pre hospodárske záležitosti. Gestorský výbor nedostal do začatia rokovania o vládnom návrhu stanoviská poslancov Národnej rady. K predmetnému vládnemu návrhu zákona zaujali výbory tieto stanoviská: po prvé, odporúčanie pre Národnú radu návrh schváliť s pozmeňujúcimi a doplňujúcimi návrhmi, výbor pre financie a rozpočet uznesením č. 218 zo dňa 8. októbra 2013, ústavnoprávny výbor, uznesenie č. 313 zo dňa 9. októbra 2013, výbor pre hospodárske záležitosti uznesením č. 210 z 8. októbra 2013. Z uznesení výborov Národnej rady uvedených pod bodom III tejto správy vyplynuli tieto pozmeňujúce a doplňujúce návrhy, ktoré sú uvedené pod bodom IV tejto spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 12 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon o dani z pridanej hodnoty, vyjadrených v uzneseniach uvedených pod bodom III tejto správy a v stanoviskách poslancov gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa mení zákon č. 331/2011 Z. z., ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony, v znení zákona č. 246/2012 Z. z. (tlač 614), schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 230 zo 14. októbra 2013. Určil mňa za spoločného spravodajcu výborov. Ďakujem, pani predsedajúca, skončil som, otvorte, prosím, rozpravu.
Zmajkovičová, Renáta, podpredsedníčka NR SR (2014-03-27):
Ďakujem. Pani podpredsedníčka, máte doplňujúcu otázku? Ďakujem. Zostáva nám 54 sekúnd. Ďalšiu otázku položil pán poslanec Juraj Blanár. Predpokladám, že pán minister práce, sociálnych vecí a rodiny nestihne na ňu odpovedať. Skúsim ju aspoň prečítať: „V januári sa v Žiline uskutočnila odborná konferencia Zväzu poskytovateľov sociálnych vecí Slovenskej republiky. Jednou z hlavných úloh pre nasledujúce obdobie je lepšie charakterizovanie vzájomnej prepojenosti zdravotnej a sociálnej starostlivosti. A preto mi dovoľte, pán minister, opýtať sa, aký je postoj vlády Slovenskej republiky k zapojeniu zdravotných poisťovní do sociálneho systému.“ Predpokladám, že pán minister to nestihne v tomto časovom limite a určite odpovie pánovi poslancovi. (Reakcia z pléna.) Takže to preberú osobne. Ďakujem. Kolegyne, kolegovia, čas určený na hodinu otázok uplynul a končím tento bod programu. Vážené panie poslankyne, vážení poslanci, nasledujú body písomné odpovede na interpelácie a interpelácie poslancov. Predseda vlády pán Robert Fico sa písomne z rokovania o týchto bodoch programu ospravedlnil. Svojím zastupovaním poveril podpredsedu vlády a ministra zahraničných vecí a európskych záležitostí pána Miroslava Lajčáka, ktorého prosím, aby oznámil, kto z členov vlády bude zastupovať neprítomných členov vlády. Nech sa páči, pán podpredseda vlády.
Kvorka, Ján, poslanec NR SR (2016-10-12):
Pán predsedajúci, prosím, dajte hlasovať o tom, že Národná rada prideľuje predložený návrh zákona na prerokovanie výborom, Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie a Výboru Národnej rady pre zdravotníctvo. Ďalej, aby za gestorský výbor určila hlasovaním Výbor národnej rady pre pôdohospodárstvo a životné prostredie a aby predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, dajte hlasovať.
Hrušovský, Pavol, podpredseda NR SR (2010-12-03):
Pán poslanec Ondruš je ďalší poslanec písomne prihlásený do rozpravy. Pán poslanec, nech sa páči. Veľa máte toho? Ponáhľajte sa, pán poslanec, lebo čas je drahý.
Pročko, Jozef, poslanec NR SR (2023-12-18):
Ďakujem veľmi pekne. Nesúhlasím s vami, že nemajú business case, takzvaný projektový zámer. Oni to majú. Tak ako Japonci minimalizujú telefóny, tak SNS minimalizovala projektový zámer a oni to dali do štyroch bodov. Prvý bod je zobrať 100 miliónov, druhý bod je Paľo, bratranec z Revúcej, bude štátny tajomník a ďalší bratranci sa už na ministerstve etablujú s ďalšími krajskými a okresnými predsedami SNS. Tretí bod je veľmi dôležitý. Majú tam napísané, že zriadiť komisiu pre komisiu o komisiách, čo budú kupovať stoličky a inventár na ministerstvo od Paľa, bratranca z Revúcej. No a štvrtý bod je veľmi dôležitý tohoto biznisplánu, business casu projektového, to je vlastne apel na Fica. Fico, ak nám nedáš ministerstvo, tak my odídeme z vládnej koalície a ty skončíš v base. To je taký apel, že on to musí dať. No a ja si myslím, že každému z vás je jasné, že to ministerstvo získa Danko preto, lebo naozaj ten „tomtom“, čo rozpráva tie svoje mottá, tak jedno z tých najkrajších je, že len, len zlodej dá zlodejovi to, čo môže dať zlodej zlodejovi. Takže oni to musia dať. A ja nesúhlasím s rozpravou, čo tu bolo povedané, že vlastne ministerstvo zriadili preto, lebo, lebo mali málo ľudí. No oni majú dosť ľudí, však aj teta Beta z Revúcej má sesternicu a tá tiež môže byť na ministerstve nejaká poradkyňa pre poradcov, takže oni to majú, oni majú dosť ľudí, vysoko špecificky vyškolených na rodinné vzťahy a klientelizmus, ale čo je veľmi dôležité, je to, aby naozaj ten Danko dostal to ministerstvo a aby Robo Fico bol spokojný, že mu Danko neodíde z tej koalície, lebo keď odíde Danko, tak naozaj ten Fico môže skončiť v base. A ten med bol výborný, mne sa to páči, lebo tá atrapa vedca, čo tu bola pred chvíľočkou, ho ani nezrušila, pretože Danko zrušil všetky horalky a všetky prínosy medu a všetkých jedál. Ďakujem.
Ľ. Mušková, poslankyňa: (2009-09-16):
V čl. I bod znie: v § 11 ods. 2 sa za slovo „výtlačok“ vkladajú slová „aj elektronická podoba“. Odôvodnenie: Legislatívny návrh poslankýň dáva na výber, aby obce, ktoré sú v zmysle zákona povinné zabezpečiť, aby Zbierka zákonov Slovenskej republiky bola na pracovisku samosprávy sprístupnená na nazretie každému a aby si samosprávy mohli vybrať, či túto Zbierku budú odoberať elektronicky alebo v písomnej podobe. Toto riešenie by znevýhodnilo v prípade objednania si elektronickej formy Zbierky zákonov Slovenskej republiky nielen občanov bez počítačovej gramotnosti, ale by mohlo zvýšiť náklady samosprávy na papier a toner. Ďakujem za pozornosť.
Ďuriš Nicholsonová, Lucia, podpredsedníčka NR SR (2018-05-17):
Teraz sa chcem opýtať, či sa niekto z vás hlási ústne k predneseniu interpelácie v rámci tohto bodu, máte možnosť prihlásiť sa. Končím možnosť prihlásiť sa s interpeláciou. Prihlásili sa pán poslanec Ivan, pani poslankyňa Grausová, pani poslankyňa Kaščáková. Pán poslanec Ivan, máte slovo.
Bugár, Béla, podpredseda NR SR (2011-12-01):
O slovo sa hlási pán podpredseda vlády, nech sa páči.
Laššáková, Jana, podpredsedníčka NR SR (2015-01-30):
Pán poslanec Kadúc, nech sa páči.
Blaha, Ľuboš, podpredseda NR SR (2024-06-19):
Na vaše vystúpenie, pani poslankyňa, evidujem štyri faktické poznámky. Ako prvý sa prihlásil pán poslanec Richard Dubovický, nech sa páči.
Pellegrini, Peter, predseda NR SR (2015-09-29):
Pán poslanec Brocka.
P. Hrušovský, podpredseda NR SR: (2002-01-29):
(Hlasovanie.) Prítomných je 98 poslancov, za 97, nehlasoval 1. Konštatujem, že sme schválili uznesenie o nastúpení náhradníčky Marcely Pčolinskej na zaniknutý mandát poslanca Rudolfa Bauera. Nech sa páči, pán poslanec Sopko, ďalšie návrhy.
Laššáková, Jana, podpredsedníčka NR SR (2014-11-10):
Máte reagovať, pán poslanec, na predrečníka, a nie púšťať... Áno, pán poslanec Mihál? Podľa rokovacieho poriadku?
Žiak, Miroslav, poslanec NR SR (2022-02-08):
Vážený pán predsedajúci, ďakujem za slovo. Pozerám, že toto bolo správa pána Žilinku, ale predniesol ju pán Blanár, tak neviem teda presne, na koho mám reagovať, ale budem reagovať na pána Žilinku a chcem povedať, že chcem sa ospravedlniť všetkým ľuďom, že som odovzdal hlas tomuto človeku v tom období, keď sa volil. Ja som sa už na sociálnych sieťach tiež ospravedlnil a môžem povedať, že je to hanbou. Ak by pán Žilinka bol ruský platený agend, tak by sa asi nechoval inak. Ale iné som chcel. Dostal som správu od, z Ameriky, že Zuckerberg chce vypnúť Facebook, ale zistil, že pán Blaha tam platí dostatočne veľa peňazí, tak prehodnotil toto, toto rozhodnutie.
Blaha, Ľuboš, podpredseda NR SR (2024-06-20):
Ďakujem pekne. Doplňujúcu otázku bude mať pán poslanec František Petro, nech sa páči.
Poliačik, Martin, poslanec NR SR (2017-01-31):
Ďakujem, pán predsedajúci. Na základe komunikácie s pánom ministrom školstva v mene všetkých troch predkladateľov beriem späť návrhy pod tlačami 374 a 375, body 43, 44. Pán minister prisľúbil kooperáciu na tom, aby sme tieto problémy vedeli, pokiaľ možno, vyriešiť podzákonnou normou, a v prípade, že to nebude možné, aby to bolo zahrnuté v širšej systémovej zmene školského zákona a zákona o vysokých školách. A ak bude toto rokovanie úspešné, tak to bude zahrnuté vo vládnom návrhu, ak nie, tak prídeme s návrhom znovu. Ďakujem veľmi pekne.
Jurinová, Erika, podpredsedníčka NR SR (2015-04-21):
Ďakujem, pán poslanec. Na vaše vystúpenie sú dve faktické poznámky. Uzatváram možnosť prihlásiť sa s faktickou. Nech sa páči, pán poslanec Mikloško.
Simon, Zsolt, poslanec NR SR (2015-11-26):
Pán kolega Fecko, musím trošku zareagovať na to, čo ste vystúpili. Naozaj, podmienilo ma k tomu to vaše vystúpenie, že za tie roky, čo sa urobilo v Národnej rade. Keby som položil otázku, že koľko rokov si tu, tak odpoveď je šesť. Ja som dvakrát toľko. Ale mnohokrát darmo v tejto Národnej rade človek chce dobré veci, keď niet na to sily väčšiny. Môže to tu odznieť desaťkrát, keď nie je na to vôľa. Na Slovensku v pozemkovom práve najväčší problém je jeho rozdrobenosť, ktorú sme zdedili od Márie Terézie z Rakúska-Uhorska. Keď tu poviete, že, slovo Maďar, každému sa zježí srsť na chrbte, každému Slovákovi. Ale, nedajboh, sa vzdať uhorského práva. To som stále hovoril, že jednoducho Slovensko potrebuje modernú pozemkovú reformu, vrátane aj zmeny spôsobu dedenia poľnohospodárskej a lesnej pôdy, pretože bez toho ani tie pozemkové úpravy nám nepomôžu. Lebo dnes ich scelíme, a zajtra nám ich notári rozdelia na také isté malé švíky a takisto sa na tom nebude dať hospodáriť. To je ten skutočný problém. A dovoľ, aby som ešte vec povedal, tie pozemkové úpravy. Ďakuješ pánovi ministrovi. Vieš, kde pôjde väčšina tých peňazí? Na poľné cesty, lebo tie sa vonku dnes obstarávajú, a nie na scelenie pozemkov. Lebo biznis je tam, kde Váhostav môže stavať. Ďakujem.
Mierna, Anna, poslankyňa NR SR (2022-10-20):
Ďakujem pekne. Hlasovať budeme na budúci štvrtok o jedenástej.
Blanár, Juraj, podpredseda NR SR (2023-05-18):
Vážené panie poslankyne, páni poslanci, nepredpokladám, že pán poslanec Šíbl, by mu stačili dve minúty na vystúpenie. Stačilo? (Reakcia z pléna.) Tak nech sa páči a môžeme to uzavrieť, ak je to len krátke. (Reakcia z pléna.) Takže ešte pani poslankyňa bude mať záverečné slovo, ale keď prejavil pán poslanec, že bude mať krátko... Nech sa páči.
P. Hrušovský, predseda NR SR: (2003-12-12):
(Hlasovanie.) 146 prítomných, 34 za návrh, 58 proti, 54 sa zdržalo. Návrh sme neschválili.
Podmanický, Ján, poslanec NR SR (2021-09-29):
Ďakujem za slovo. Vážený pán podpredseda, vážený pán predseda Národnej rady, vážení kolegovia, kolegyne, v prvom rade sa ospravedlňujem pánovi poslancovi Svrčekovi, lebo som si neuvedomil, že to zle skloňujem. Možno sme sa pri predchádzajúcom bode zasmiali, bola to naozaj vtipná situácia, ale viete, niekedy je to smiech cez plač. Toto už naozaj nie je smiešne, akým spôsobom sa do Národnej rady predkladajú zákony, ako sa v kuse opravujú. Niekedy sú tie pozmeňujúce návrhy, ktoré sa takto vložia už pri hlasovaní, dlhé aj niekoľko strán. Zneužíva sa inštitút skráteného legislatívneho konania. Schôdza beží tak, ako beží, ako nikdy schôdza, poslanci nerokovali. Častokrát nemá kto predkladať zákony, častokrát máme prestávky. Tie zákony skáču jako noty, jako... (reakcia z pléna). Prosím? Pani poslankyňa Zemanová, nech sa páči, povedzte, čo chcete povedať... (Smiech v sále. Prerušenie vystúpenia predsedajúcim.)
Jurinová, Erika, poslankyňa NR SR (2017-04-06):
Ďakujem pekne. No áno, pán poslanec, aj mňa uráža váš spôsob komunikácie, uráža ma aj váš spôsob života, nie je to v poriadku, ale v tom klamaní máte úplnú pravdu. Pre spoločnosť je prijateľnejší človek, ktorý klame, ako ten, ktorý dokáže otvorene hovoriť pravdu. Je to fakt na zamyslenie.
Mikulec, Roman, minister vnútra SR (2022-05-04):
Ďakujem pekne, pán predsedajúci. Vážené dámy poslankyne, vážení páni poslanci, v rámci predmetného návrhu sa v nadväznosti na nové nariadenia Európskej únie o Schengenskom informačnom systéme rozširuje okruh jeho používateľov o orgány registrujúce lode a lietadlá a upravuje sa postup pri registrácii týchto dopravných prostriedkov. Návrh zákona tiež kompetenčne upravuje aplikáciu nariadenia Európskej únie o riešení šírenia teroristického obsahu online a rozhodnutia Rady (EÚ) o spolupráci medzi úradmi pre vyhľadávanie majetku v členských štátoch pri vypátraní a identifikácii príjmov z trestnej činnosti. Do zákona sa zavádza základná štruktúra Policajného zboru, čiže Prezídium Policajného zboru, útvary Policajného zboru s pôsobnosťou pre celé územie Slovenska a útvary Policajného zboru s miestnou pôsobnosťou. Základné pravidlá o zriaďovaní a zrušovaní policajných útvarov ostávajú nezmenené, zriaďuje a zrušuje ich minister vnútra na návrh prezidenta Policajného zboru. Okrem toho sa špecificky upravuje postavenie kriminalistického a expertízneho ústavu. Návrh zákona obsahuje tiež úpravu niektorých oprávnení príslušníkov Policajného zboru s cieľom zefektívniť plnenie základných úloh Policajného zboru. Za týmto účelom sa zjednodušuje administratívny postup pri zaistení osoby a explicitne sa umožňuje umiestňovanie osôb obmedzených na osobnej slobode do určeného priestoru na policajnom útvare namiesto ich umiestňovania v celách policajného zaistenia. Vypúšťa sa tiež používanie menovky na služobnej rovnošate, ktorá bude naďalej obsahovať identifikačné číslo policajta. Pripomienky uvedené v spoločnej správe, ktoré vzišli z rokovaní výborov Národnej rady, odporúčam schváliť. Vážený pán predsedajúci, vážené dámy poslankyne, vážení páni poslanci, dovoľujem si vás záverom požiadať o podporu predloženého materiálu. Ďakujem pekne.
Kamenický Ladislav, poslanec NR SR (2013-10-17):
Teraz, prosím, dajte hlasovať o druhom pozmeňujúcom návrhu poslanca Kollára.
Dostál, Ondrej, poslanec NR SR (2019-01-31):
Váš nie. Dovoľte, aby som zopakoval to, čo tu povedal pán podpredseda Bugár, hlasovať sa nebude dneska. Tí, ktorí ste prišli iba kvôli hlasovaniu, môžte zasa ísť. Naozaj som trochu nesvoj, lebo nie som zvyknutý vystupovať pred viac ako desiatimi poslancami. To je veľmi nezvyklé, keď sa v tejto sále nachádza takéto množstvo. (Zaznievanie gongu.) No, čiže novela tlačového zákona. Počuli sme tu viaceré dojímavé, dojímavé príbehy politikov, ktorým ublížili médiá, a teraz politici, keďže majú tú moc, majú moc zmeniť zákon, tak zmenia zákon, aby sa voči tým médiám dostali do silnejšieho postavenia. Pán poslanec Hrnčiar (zaznievanie gongu) vyrozprával svoj príbeh s článkom, ktorý bol o ňom uverejnený na portáli Aktuality.sk, ktorý, tvrdí, že bol nepravdivý, skresľujúce informácie obsahoval, informácie, ktoré ho poškodili. A pán poslanec Jarjabek to označil za jeden z najsmutnejších príbehov. Povedať toto rok po vražde Jána Kuciaka a Martiny Kušnírovej je teda trochu silná káva aj na to, čo sme od pána Jarjabka zvyknutí. Viacerí, viacerí z tých politikov, ktorí tu riešili svoje vlastné boľačky, svoje problémy s tým, čo o nich kedy médiá napísali, tu hovorili, že im ide o pravdu, že chceli reagovať na klamstvá, chceli reagovať na nepravdivé informácie, ktoré boli o nich uverejnené alebo ktoré boli uverejnené o niekom ďalšom. Áno, médiá, keď klamú, tak treba na to reagovať. Ale obávam sa, že je tu istá miera nepochopenia, lebo v tlačovom zákone aj dnes okrem práva na opravu existuje právo na odpoveď... (Zaznievanie gongu, hluk v sále, prerušenie vystúpenia predsedajúcim.)